Sylvi Bratten

Sylvi Annie Bratten (født 17. juni 1973 i Tromsø) er en norsk politiker som representerer SV. Hun er opprinnelig fra Lakselvbukt i Tromsø kommune, men har vært politisk aktiv hovedsakelig i Oslo SV. Siden 4. januar 2006 er Bratten politisk rådgiver i Finansdepartementet. Fra 26. oktober 2009 fulgte hun Kristin Halvorsen i hennes overgang fra finansminister til kunnskapsminister, og hun ble da politisk rådgiver i Kunnskapsdepartementet. 

Bratten har tidligere hatt engasjementer som politisk rådgiver for Sosialistisk Venstreparti, og ved Gambit Hill&Knowlton i Oslo. Hun har studert statsvitenskap og arabisk ved Universitetet i Oslo.

I perioden 2003–2007 var Bratten fjerde vararepresentant til Stortinget for SV.

Eksterne lenker 
 
 Biografi på Kunnskapsdepartementets nettsider

Politiske rådgivere i Regjeringen Stoltenberg II
Politiske rådgivere fra SV
Norske kommunikasjonsfolk
Personer fra Tromsø kommune